**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL ĮGALIOJIMŲ SUTEIKIMO**

2018 m. gegužės 15 d. Nr. T1-112

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų, patvirtintų Lietuvos Respublikos švietimo ir mokslo ministro 2018 m. kovo 27 d. įsakymu Nr. V-279 „Dėl Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų patvirtinimo“, 6, 14 ir 15 punktais, Klaipėdos miesto savivaldybės taryba nusprendžia:

1. Įgalioti Klaipėdos miesto savivaldybės merą nustatyti švietimo įstaigų, kurių savininko teises ir pareigas įgyvendinanti institucija yra Klaipėdos miesto savivaldybės taryba, vadovams metines veiklos užduotis, įvertinti ir svarstyti šių vadovų metų veiklos ataskaitas.

2. Nustatyti, kad švietimo įstaigų, kurių savininko teises ir pareigas įgyvendinanti institucija yra Klaipėdos miesto savivaldybės taryba, vadovų veiklos vertinimo procedūroms užtikrinti sudaroma darbo grupė, kurios sudėtis tvirtinama savivaldybės mero potvarkiu.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – savivaldybės meras | Vytautas Grubliauskas |

Parengė

Klaipėdos miesto savivaldybės tarybos ir mero sekretoriato vyresnioji patarėja

Asta Ivanauskienė, tel. 21 16 85

2018-05-14